|  |  |  |  |
| --- | --- | --- | --- |
| Jelgava, | 11.11.2024. | Nr. | 4.3.-17.2/104 |

**ĒTIKAS KOMISIJA**

Jurģim Jansonam

jurgis.jansons@silava.lv

*Par Ētikas komisijas lēmuma*

*un dokumentu izsniegšanas pieprasījumu*

Latvijas Biozinātņu un tehnoloģiju universitātes Ētikas komisija (turpmāk - komisija) ir iepazinusies ar Jūsu 21.10.2024. pieprasījumu par Ētikas komisijas lēmuma un dokumentu izsniegšanu un atbilstoši LBTU rektores 22.10.2024. vēstulei Nr.4.3.-17.2/91, sniedz atbildi.

 Vēlamies vēlreiz atgādināt un uzsvērt, ka atbilstoši komisijas nolikuma 1.4.punktam komisijas mērķis kā pastāvīgai, neatkarīgai institūcijai ir veicināt LBTU Ētikas kodeksā iekļauto ētikas normu ievērošanu Latvijas Biozinātņu un tehnoloģiju universitātē, ar tiesībām pieņemt lēmumus ar ieteikuma raksturu. Īpaši akcentējams apstāklis, ka komisijas pieņemtie lēmumi nav uzskatāmi par administratīvajiem aktiem vai iestādes faktisko rīcību, jo nesatur nosauktajiem dokumentiem obligāti nepieciešamās sastāvdaļas, līdz ar to tie nevar tikt apstrīdēti vai pārsūdzēti. Komisijas pieņemto lēmumu rekomendējošais raksturs vērts uz to, lai iesaistītās personas aicinātu turpmāk ievērot LBTU Ētikas kodeksā ietvertās normas, kuras, protams, sasaucas un ir atbilstošas sabiedrībā vispārpieņemtajām ētiskas uzvedības un rīcības normām.

 Komisija, izskatot LBTU studējošo iesniegumu, rīkojoties atbilstoši nolikumā noteiktajai kārtībai, saņēma iesniegumā minēto apstākļu videomateriālu, kuru noskatoties, nevienam no komisijas locekļiem neradās šaubas vai jautājumi par materiālā (atsevišķās tā daļās) redzēto, līdz ar to nebija nepieciešamība tikties nedz ar iesniedzēja pārstāvjiem, nedz ar personām, par kuru rīcību tika norādīts iesniegumā.

 Faktu, ka arī LVMI Silava ir uztvērusi LBTU 2024. gada 17. jūlija paziņojumu Nr. 4.3.-17.2/75, kā tādu, kas nesatur obligāti izpildāmu rīcību, bet vien lūguma formā izteiktu rekomendāciju, apelējot pie turpmākās sadarbības un koleģiālas sapratnes motīviem, apliecina LVMI Silava 15.10.2024. vēstule Nr.1.1-5/278e *Par Ētikas komisijas lēmumu*, kur cita starpā tā arī ir norādīts, ka *LVMI Silava savas autonomās kompetences ietvaros arī turpmāk patur tiesības nominēt ikvienu LVMI Silava darbinieku darbam pētījumos, darba grupās vai komisijās.*

 Pamatojoties uz komisijas nolikuma 6.4.punktu, kas nosaka, ka *sūdzības izskatīšanas laikā un pēc ētikas komisijas lēmuma pieņemšanas komisija nav tiesīga atklāt iegūto informāciju un tā ir konfidenciāla*, kā arī atbilstoši LBTU rektora 26.04.2024. rīkojuma Nr.4.3.-13/49 1.pielikuma LBTU ierobežotas pieejamības informācijas saraksts 2.14. apakšpunktam, Vispārīgās datu aizsardzības regulas 4.panta 1. un 2.punktam, komisija neatklāj bez iesnieguma iesniedzēju rakstiskas atļaujas izskatītā iesnieguma saturu, it sevišķi, ja no tā satura vai konteksta iesniegumā adresētajām personām ir iespējams izsecināt iesniedzēju identitāti, kas, var radīt neparedzami nelabvēlīgas sekas iesniedzēju turpmākajai profesionālajai darbībai.

LBTU Ētikas komisijas priekšsēdētājs A.Celms